# Taula per la Democràcia

La Taula per la Democràcia és una entitat catalana creada el 27 de setembre de 2017 per agrupar organitzacions socials, sindicals i patronals de la societat civil amb l'objectiu de vertebrar una resposta unitària en la defensa de les institucions catalanes, els drets fonamentals, la democràcia i el dret a decidir del poble català. La plataforma es considera com l'hereva del Pacte Nacional pel Referèndum.

## Entitats membres

Les entitats membres s'integraren en el projecte a diferents ritmes, discernint així entre promotors, impulsors i adherits.
| Promotors Comissions Obreres de Catalunya (CCOO) Unió General de Treballadors de Catalunya (UGT) Unió de Pagesos Assemblea Nacional Catalana (ANC) Òmnium Cultural Associació Catalana d'Universitats Públiques (ACUP) Consell Nacional de la Joventut de Catalunya (CNJC) Confederació d'Associacions Veïnals de Catalunya (CONFAVC) Federació d'Assemblees de Pares i Mares de Catalunya (FAPAC) Federació d'Organitzacions per a la Justícia Global (LaFede.cat) Unió de Federacions Esportives de Catalunya (UFEC) | Impulsors Associació d'Actors i Directors Professionals de Catalunya (AADPC) Associació d'Escriptors en Llengua Catalana (AELC) Associació Teatre Dona Ateneu Barcelonès Barnasants Casa nostra, casa vostra CECOT Centre Internacional Escarré per a les Minories Ètniques i Nacionals (CIEMEN) Comissió de la Dignitat Comitè Olímpic de Catalunya Consell de la Joventut de Barcelona (CJB) Consell de l'Estudiantat de les Universitats Catalanes (CEUCAT) Coordinadora de Colles Castelleres de Catalunya (CCCC) Drets Ecologistes en Acció | Esplais Catalans (ESPLAC) Federació Catalana d'Escoltisme i Guiatge (FCEG) Federació de Moviments de Renovació Pedagògica de Catalunya (FMRPC) Front d'Alliberament Gai de Catalunya (FAGC) Fundació Catalana de l'Esplai (Fundesplai) Fundació per la Pau (FundiPau) Intersindical-CSC Moviment Laic i Progressista (MLP) Observatori DESC PIMEC Plataforma Pro Seleccions Esportives Catalanes Sindicat de la imatge UPIFC Sindicat de Periodistes de Catalunya (SPC) SOS Racisme Catalunya Universitat de Vic (UVic) Unió Sindical Obrera de Catalunya (USOC) |

### Adherits

Juntament amb les 11 promotores i les 31 impulsores, uns 48 col·lectius s'adheriren a la plataforma, per conformar un total de 90 entitats membres, tant de l'àmbit econòmic i social com polític i cultural.

## Manifest fundacional

Les entitats socials, sindicals i patronals reunides al Museu d'Història de Catalunya de Barcelona manifestaren:
* Ens aplega la necessitat de donar una resposta unitària en defensa de les institucions catalanes, els drets fonamentals, el dret que té el poble català a decidir el seu futur polític i la democràcia.
* Manifestem preocupació per la vulneració dels drets fonamentals i les llibertats democràtiques que s'estan produint aquests dies per part del Govern i els organismes de l'Estat.
* Fem una crida a la societat catalana a respondre d'una manera pacífica, ferma i continuada en defensa de les institucions i dels drets fonamentals.
* Considerem que els problemes polítics han de tenir una resposta política i no repressiva, i, per això, instem les institucions europees i internacionals a vetllar perquè així sigui.
* Ens constituïm en un espai plural i unitari per defensar les institucions de Catalunya i els drets i llibertats fonamentals dels ciutadans i ciutadanes, i reivindiquem el dret a decidir el futur polític del poble de Catalunya.
* Ens comprometem a respondre de manera coordinada i continuada davant de qualsevol acció que conculqui els drets fonamentals i no descartem cap forma pacífica i consensuada de mobilització i resposta de país.

## Referències

* 1 2 «Es constitueix la Taula per la Democràcia». Unilateral.cat, 27-09-2017. [Consulta: 5 octubre 2017].
* 1 2 «La Taula per la Democràcia convoca una manifestació aquest dissabte "pels drets i les llibertats"». ara.cat, 17-10-2017.
* ↑ «La Taula per la Democràcia, nova iniciativa de la societat civil en defensa de les institucions». LaFede.cat, 27-09-2017. [Consulta: 5 octubre 2017].
* 1 2 «Constituïda la ‘Taula per la Democràcia’ per respondre a la vulneració de drets per part de l'estat espanyol». Vilaweb.cat, 27-09-2017. [Consulta: 5 octubre 2017].

## Vegeu també

* Pacte Nacional pel Referèndum

## Enllaços externs

* Taula per la Democràcia - Lloc web oficial